Hei ja tervetuloa! Nimeni on Martin Reén.
Puhun teille tänään identiteetistä Kristuksessa -
sekä toivostamme, turvastamme ja uudesta elämästämme -
evankeliumissa.
Tämä on ollut minulle kuin matka.
Koko elämäni tai kristitty elämäni...
En syntynyt kristittyyn perheeseen, vaan olen tullut uskoon.
Varmasti moni teistä voi samaistua siihen.
Se on ollut matkaa, jossa olen oppinut vähitellen, kuka Jumala on, -
kuka Jeesus on ja kuka minä olen.
Ne ovat niitä suuria kysymyksiä, joihin evankeliumi vastaa: -
Kuka Jumala on?
Yksi asia, jonka Jeesus tuli tekemään: Hän tuli ilmoittamaan meille Isän.
Hän ei ensisijassa tullut näyttämään, mikä maailmassa on vikana.
Hän ei tullut antamaan diagnoosia ja sanomaan, että tämä teissä on vialla.
Hän ei tullut vain kertomaan, mitä meidän pitää tehdä -
tullaksemme paremmaksi uskonelämässämme.
Kuka tahansa uskonnollinen guru pystyisi siihen.
Mutta Jeesus tuli ilmoittamaan Isän.
Hän tiesi, että vastaus ongelmiimme, -
vastaus tarpeisiimme on aina Isän sydämellä.
Oppia tuntemaan Hänet, oppia tuntemaan Isän sydän, -
oppia tuntemaan yhä enemmän, kuka Isä on, -
antaa meille aina vapautta.
Se auttaa meitä aina, kun tarvitsemme jotain.
Tavallisesti tarvitsemme aina jotain.
Siksi tarvitsemme jatkuvasti apua ja virtausta taivaasta.
Kun Jeesus tulee, Hän ilmoittaa meille Isän.
Kun näemme Isän ja opimme tuntemaan Häntä ja Jeesusta, -
2. Kor. 3:17―18 sanoo: -
"missä Herran Henki on, siinä on vapaus.
Mutta me kaikki, jotka peittämättömin kasvoin katselemme Herran kirkkautta
kuin kuvastimesta, muutumme [...] kirkkaudesta kirkkauteen, -
niinkuin muuttaa Herra, joka on Henki."
Voimallista tässä on se, että kun näemme Jeesuksen, -
näemme Hänet ja Hänen kirkkautensa peittämättömin kasvoin, -
ilman lain verhoa. Näemme Hänen kirkkautensa, -
ja Hänen kirkkautensa niin kuin kuvastimesta.
Se tarkoittaa, että Hän on alkuperäinen maalaus.
Me olemme kuva siitä.
Meidät on tehty Hänen kuvakseen. Hän on alkuperäinen kuva.
Meidät on luotu Hänen kuvakseen.
Kun me katselemme Häntä, -
mekin muutumme kirkkaudesta kirkkauteen.
Se on voimallista, sillä 1. Joh. 4:17―18 -
puhuu siitä, miten meidät on tehty -
sellaiseksi kuin Hän on.
Sellainen kuin Hän on, sellaisia mekin olemme tässä maailmassa.
Meistä jokainen voi luultavasti katsoa omaa elämäämme ja nähdä, -
että elämässämme on paljon sellaista, mitä Jeesus ei ole.
Opin erottamaan nuo asiat elämässäni ajattelemalla näin: -
"Minusta tuntuu torjutulta. Tuntuuko Jeesukselta torjutulta?
Miettiikö Hän, haluavatko Isä ja Pyhä Henki olla Hänen kanssaan?"
Elämässäni voi olla hylkäämistä. Mietin, onko Jeesus hylätty.
Mietin, tuntuuko Hänestä koskaan, että Pyhä Henki on hylännyt Hänet -
tai onko Pyhä Henki koskaan pettynyt Isään.
Siten näen, että elämässäni on asioita, -
jotka eivät ole Jeesuksen kaltaisia. Se ei näyttäydy.
Se tarkoittaa, ettei asia ole linjassa todellisen identiteettini kanssa.
Kun muutumme kirkkaudesta kirkkauteen, se ei tarkoita, -
että meistä tulee se, joka olemme.
Pikemminkin, että asiat, kuten torjunta, hylkääminen, -
ei-rakastettuna olemisen ja ulkopuolisuuden tunne -
eivät ole todellinen identiteettimme. Ne ovat syntiinlankeemuksen tulosta -
ja paholaisen valhetta.
Se yrittää kertoa ja näyttää, keitä emme ole, -
ja saada meidät uskomaan asioita, jotka eivät ole totta.
Jumala on "minä olen".
Mooses puhui Jumalan kanssa. Hän kysyi Jumalalta, -
kenen hän kertoo lähettäneen hänet, kun faarao kysyy.
Jumala käski sanoa faaraolle: Minä olen se, joka minä olen.
Miksi Hän voi sanoa niin? Koska Isä, Poika ja Pyhä Henki -
ovat varmoja identiteetistään. Heidän ei tarvitse suorittaa, -
teeskennellä tai yrittää. Ei, he vain ovat.
He voivat sanoa: "Minä olen".
Kun he jakavat identiteettinsä kanssamme, kun tulemme uskoon, -
Jumala tahtoo meidän voivan sanoa: -
"Olen Jumalan vanhurskaus Kristuksessa. Vapautettu synnistä.
Minulla on suosio. Olen rakastettu."
Paholainen väittää aina päinvastaista kuin Jumala.
Kun paholainen puhuu, -
se käyttää aina "Minä en ole" -lauseita.
Jos Jumala sanoo: "Olet vanhurskas, rakastettu, toivottu, mukaan otettu", -
paholainen käyttää "Minä en ole" -väittämiä.
"En ole mukaan otettu, rakastettu, parannettu, valmis.
En ole voideltu. Minulla ei ole suosiota."
Kun muutut kirkkaudesta kirkkauteen, -
vapaudut aina enemmän ja enemmän sen valheista.
Heräät todellisuuteen: "Itse asiassa muistutan Jeesusta."
Hän on Isän Poika.
Isä sanoo Jeesuksesta: "Tämä on rakas Poikani, -
johon olen mielistynyt."
Niin kuin Hän on, sellainen olen minäkin tässä maailmassa.
Minäkin olen Isän poika, johon Hän on mielistynyt.
Kirkkaudesta kirkkauteen muuttuminen tarkoittaa, -
että opin hyväksymään sen ja elämään sitä todeksi.
Pyhyydessä kasvaminen on samaa mieltä Jumalan kanssa olemista.
Hän sanoo, että olen vanhurskas.
Olen Jeesuksen kaltainen, ja Jeesus ei kamppaile synnin kanssa -
eikä elä synnissä. Koska olen niin kuin Hän, synnillä ei ole valtaa minuun, -
vaan elän suhteessa taivaallisen Isäni kanssa.
Kasvan sen ilmestyksessä ja tiedossa, kun Hän puhuu sydämeeni.
Niin opin yhä enemmän vaeltamaan siinä, mitä Jumala on antanut minulle.
Opin yhä enemmän hyväksymään, mitä Jumala on luvannut minulle, -
ja elämään todeksi Hänen antamaansa uutta identiteettiä.
Siksi Kol. 3:10:ssä Mirror-käännöksessä sanotaan, -
että me olemme täysin samaistuneita uuteen luomukseen.
Samaistumme Jeesukseen.
Samaistumme siihen, että kuin Hän on Isän rakas poika, niin olemme mekin.
Niin kuin Hän on vanhurskas ja pyhä, sellaisiksi Hän on tehnyt meidätkin.
Kun otamme vastaan elämäämme Hänen armonsa, -
armo ei tule vain opinkappaleena tai olemassaolon tilana.
Ei. Armo on persoona.
Armo tulee meille Jeesuksen Kristuksen Persoonassa.
Raamatussa sanotaan, että laki on annettu Mooseksen kautta, -
armo ja totuus on tullut Jeesuksen Kristuksen kautta.
Jos katsotaan sanoja 'armo' ja 'totuus', -
'totuus' voidaan kääntää sanaksi 'todellisuus'.
'Armo' on ansaitsematonta Jumalan hyvää tahtoa, -
suosiota, Jumalan kykyä elämässämme.
Tahdon lukea Tiit. 2:sta -
jakeet 11―14 (RK): -
"Jumalan armo on näet ilmestynyt pelastukseksi kaikille ihmisille, -
ja se kasvattaa meitä hylkäämään jumalattomuuden -
ja maailmalliset himot ja elämään siveästi, vanhurskaasti ja jumalisesti -
nykyisessä maailmanajassa, kun odotamme autuaan toivon täyttymistä-
ja suuren Jumalan ja Vapahtajamme [Kristuksen] kirkkauden ilmestymistä.
Hän antoi itsensä [...] lunastaakseen meidät kaikesta laittomuudesta -
ja puhdistaakseen itselleen [...] kansan, joka ahkeroi hyviä tekoja."
Tässä sanotaan, että Jumalan armo on ilmestynyt.
Se armo tuo pelastuksen kaikille ihmisille ja opettaa meitä -
hylkäämään jumalattomuuden ja maailmalliset himot.
Se opettaa meitä elämään siveästi ja vanhurskaasti.
Miten armo opettaa meitä?
Voisimme lukea myös Room. 6:14:n, ettei synnin tule enää hallita meitä, -
sillä emme ole lain vaan armon alla.
Miksei synnillä ole valtaa meihin, kun elämme armossa ja rakkaudessa?
Koska armo tulee luoksemme Kristuksen Persoonassa.
Armo opettaa ja näyttää meille, kuka Jeesus on.
Samalla se näyttää, keitä me olemme.
Kun kasvamme identiteetissämme, synti menettää voimaansa.
Joskus ihmiset varoittavat meitä, kun puhumme Jumalan rakkaudesta, -
armosta ja hyvyydestä, että näin saarnaamalla -
johdamme ihmisiä syntielämään.
Samalla tavalla sanottiin Paavalille.
Hän vastasi kysymykseen Roomalaiskirjeessä, -
että pitäisikö meidän jatkaa synnissä, jotta armo tulisi suureksi.
Tietenkään ei, hän vastasi.
Miksi se on niin?
Koska Jumalan armo opettaa meitä, -
ei antamalla lisää käskyjä, -
vaan kun saamme Jumalan armon, se ilmoittaa meille Jeesuksen.
Kun katsomme Jeesusta, muutumme kirkkaudesta kirkkauteen, -
paranemme, eheydymme yhä enemmän, -
vapaudumme huonoista tavoista ja ongelmista. Ei omassa voimassa, -
vaan katselemalla Häntä ja elämällä Hänen kanssaan -
ja antamalla Hänen rakkautensa koskettaa ja muuttaa meitä.
Sanoin jo aiemmin, että sydämiimme on vuodatettu Hänen rakkautensa.
Se muuttaa meitä sisältä ulos. Se on armon kauneus.
Armo opettaa antamalla uuden motivaation, kun näemme Jeesuksen.
Muistan, kun tulin uskoon, -
halusin elää Jumalalle ja halusin, että elämäni on pyhää.
Yritin elää pyhästi. Pyysin Jumalaa auttamaan minua elämään pyhästi.
Ihan sama, miten paljon rukoilin ja yritin, -
jouduin aina toteamaan, etten pysty siihen.
Voin yrittää ja teeskennellä, mennä seurakuntaan ja hymyillä, -
mutta vaikka yrittäisin miten paljon tahansa, en pysty voittamaan syntiä.
Sitten aloin tajuta: "Hetkinen.
Jumala ei halua minun elävän pyhää elämää omassa voimassani.
Siksi Hän sanoo 1. Kor. 1:30―31:ssä, -
että Kristus on tullut viisaudeksemme, vanhurskaudeksemme, -
pyhitykseksemme ja lunastukseksemme.
Uudessa liitossa pyhyys ei ole sitä, mitä teet. Pyhyys on Persoona.
Jeesus Kristus itse on Jumalan armo.
Hän tulee elämääsi ja elää pyhää elämää kauttasi.
Pyhyys toteutuu suhteessa Jeesukseen.
Siksi Jumalan armo voi opettaa meitä hylkäämään jumalattomuuden -
ja maailmallisen himon ilmoittamalla Jumalan hyvyyttä ja Jeesusta.
Jumalan armo tekee Jeesuksesta niin puoleensa vetävän, -
että synti menettää vetovoimansa. Jumalan armo -
tekee Jeesuksesta niin suuren ja kiinnostavan, että elämä maailmassa -
ei ole enää kiinnostava. Sen vuoksi -
en tarvitse jatkuvaa ulkoista painetta elääkseni hyvin.
Sellainen on aina, kun ihminen käyttää uskontoa -
tahtoessaan elää pyhästi omassa voimassaan.
He ovat aina riippuvaisia ulkoisesta paineesta.
Jonkun pitää aina kertoa heille, mitä heidän pitää tehdä ja mitä ei.
Ongelma on, että jos he menevät eri ympäristöön, -
jossa ei ole ulkoista painetta käyttäytyä tietyllä tavalla, -
vaan se päinvastoin painostaa elämään synnissä -
tai moraalittomasti, -
silloin he tavallisesti taipuvat ulkoisen paineen alla.
Heihin vaikuttaa aina se paine, mikä kulloinkin on voimakkain.
Evankeliumi toimii päinvastoin.
Se laittaa Jeesuksen sisimpäämme. Kristus on pyhityksemme.
Hän opettaa ja auttaa suhteessa Häneen.
Siinä kyse ei ole ulkoisesta paineesta tai pakkosuorittamisesta.
Se toteutuu suhteessa Häneen.
Sama vaimoni kanssa. En tarvitse ketään sanomaan minulle.
Käyn saarnaamassa monissa maissa. Vietän vuosittain monta matkapäivää.
Kenenkään ei tarvitse sanoa minulle: "Älä petä vaimoasi."
Kenenkään ei tarvitse muistuttaa: "Älä katso muita naisia."
Kyse ei ole siitä, etteikö muualla olisi kauniita naisia.
Maailma on täynnä kauniita naisia.
Mutta koska rakastan vaimoani ja arvostan suhdettamme, -
en katsele muita naisia. Kenenkään ei tarvitse käskeä olemaan uskollinen, -
sillä rakastan häntä ja suhteemme on minulle tärkeä, -
niin että en tarvitse ulkoista painetta ollakseni hänelle uskollinen.
Ei. Rakastan häntä ja katselen vain häntä. Sen vuoksi -
muut naiset eivät ole minulle kiusaus.
Samoin on Jeesuksen ja synnin kanssa.
Kenenkään ei tarvitse sanoa minulle, että pitää elää Jumalalle, tehdä hyvää,
tulla paremmaksi, elää radikaalisti. Ei. Minä tahdon elää sillä tavalla.
Ei pakosta, vaan sen vuoksi, että tunnen Jeesuksen.
Olen nähnyt, miten kaunis Jeesus on.
Kun näen sen, -
Hänestä tulee niin puoleensa vetävä, että synti menettää vetovoimansa.
Siksi Jeesus sanoo, että kun Pyhä Henki tulee, Hän kirkastaa Jeesusta.
Jeesus puhuu Pyhästä Hengestä.
Hän sanoo, että on hyvä, että Hän menee pois, -
sillä kun Auttaja tulee, Hän johtaa teidät kaikkeen totuuteen.
Hän kirkastaa aina Jeesusta.
Siksi on suhteellisen helppoa nähdä, milloin Pyhä Henki toimii.
Aina kun Jeesusta kirkastetaan ja korotetaan, siellä toimii Pyhä Henki.
Hän rakastaa kirkastaa Jeesusta. Se on Hänen lempitehtävänsä.
Hänen tehtävänsä elämässäsi on tehdä Jeesuksesta -
niin puoleensa vetävä, että synti menettää vetovoimansa.
Niin Hän pyhittää sinut. Siksi sanotaan, että armo opettaa meitä -
hylkäämään jumalattomuuden.
Siksi en tahdo pelkästään sellaista kristityn elämää, -
jossa on vain kieltoja ja käskyjä.
Ei. Tahdon olla Jeesuksen valtaama.
Tahdon olla niin keskittynyt Jeesukseen, -
niin rakastunut Häneen, -
että se on ainoa asia, jolla on väliä. Koen todella, -
että joskus paholainen on ottanut meiltä sanoja, -
kuten pyhyys ja kuuliaisuus, ja tehnyt niistä lakihenkisiä.
Luemme Raamattua joskus hyvin ihmiskeskeisesti: että on kyse meistä.
Ajattelemme evankeliumista, että pelastus on kyllä Jeesuksessa, -
mutta hyvä elämä riippuu täysin ihmisestä itsestään.
Mutta ei. Pyhyys on sitä, että sinä näet, kuka Jumala on.
Kun näet, keitä Jumala ja Jeesus ovat ja näet itsesi samanlaisena, -
mitä enemmän näet Häntä, sitä enemmän muutut -
kirkkaudesta kirkkauteen.
Voit kokea kirkkautta rajattomasti.
Voit ilmentää Jeesusta elämässäsi rajattomasti.
Sen sijaan että teet pyhyydestä tai Jumalan kanssa elämisestä -
lakihenkistä suoritusta, tee siitä vaellusta Jeesuksen kanssa.
Sellainen kuin Hän on, olet sinäkin tässä maailmassa. Sinulla on lupa -
ilmentää Jeesusta kaikkialla.
Sinulla on lupa elää todeksi elämää Kristuksessa kaikkialla.
Sinulla on lupa muuttua kirkkaudesta kirkkauteen.
On ihmeellistä elää yhdessä Hänen kanssaan ja nähdä, -
miten Hänen voimansa ja armonsa vapauttavat meitä.
Tosi vapaus löytyy aina Kristuksesta.
Tosi vapaus löytyy aina evankeliumista, -
sillä se on sydämen muutosta, jossa Jumalan rakkaus ja armo -
muuttavat sinua sisältä ulospäin.
Kun puhumme Jumalan armosta ja rakkaudesta, -
emme puhu ainoastaan syntien anteeksiannosta -
tai siitä, että Hän otti pois syntimme, vaan myös sydämen muutoksesta.
Mitä enemmän näet Jeesusta, evankeliumia -
ja Hänen työtään puolestasi, -
sitä enemmän ilmennät pyhää elämää.
Siksi ymmärrän, että kun ihmisillä on ongelmia, -
he tarvitsevat enemmän Jumalan armon kokemista.
Mitä enemmän he kokevat Jumalan armoa, -
sitä enemmän he ilmentävät pyhää elämäntyyliä.
Kun ihmiset kokevat, että aiemmin he olivat palavia, -
heillä oli ensirakkaus ja he todella seurasivat Jumalaa, -
mutta he ovat kadottaneet sen.
Heitä ei auta se, että sanon heidän kadottaneen sen. He tietävät sen.
Mutta tiedän heidän kadottaneen sen, -
koska he unohtivat, miten mahtavia ovat Jeesus ja evankeliumi.
He tarvitsevat kohtaamista Jeesuksen kanssa.
Jos koen, että kristityn elämäni alkaa tuntua tylsältä, -
ei auta vain sanoa: "Tuntuu tylsältä. Pitää katua ja toimia paremmin."
Se ei auta.
Mutta menen Jeesuksen luo ja sanon: "Ilmoita kirkkautesi.
Näytä, miten mahtava olet.
Miten ihmeellinen on suunnitelmasi Ruotsin ja Skandinavian varalle.
Näytä taas minulle antamasi profetian sanat."
Kun se tapahtuu, tylsyyden tunne katoaa aina, -
sillä Jeesus on ihmeellinen Pelastaja.
Hän on niin täynnä hyvyyttä ja rakkautta, että on mahdotonta -
olla seuraamatta Häntä, kun näkee Hänet sellaisena kuin Hän on.
Minä tiedän, että jos joskus menetän ensirakkauteni -
tai koen, etten rakasta Jumalaa niin kuin pitäisi, ei auta sanoa vain: -
"Pitäisi rakastaa Sinua enemmän." Tiedän sen jo. Jumala tietää.
Kaikki tarvittava rakkaus on Kristuksessa. Hän elää sydämessäni.
Jumalan rakkaus on vuodatettu sydä- meeni. Katson Hänen rakkauttaan.
Näen rakkautensa minua kohtaan, ja on mahdotonta olla elämättä sitä.
Mitä enemmän näen Hänen rakkauttaan minua kohtaan, -
sitä enemmän synti menettää vetovoimaansa.
Tapaan sanoa Jumalalle: "Tahdon kokea ja tuntea rakkautesi, -
mutta lisäksi haluan olla rakkautesi ja armosi täysin valtaama niin, -
että ilmennän maailmalle rakkauttasi ja armoasi kaikkialla ja kaikessa."
Opin jo kauan sitten, että se vapaus, -
joka on Jumalan armossa ja rakkaudessa, -
on paljon arvokkaampi kuin maailmalliset nautinnot ja synti.
Olen oppinut, että siinä suhteessa -
löydän todellisen ja kestävän vapauden synnistä.
Voimme aina teeskennellä, että kaikki on kunnossa.
Nykyään puhutaan paljon aitoudesta.
Ihmiset yrittävät käyttäytyä ja puhua kristityn tavoin seurakunnassa, -
mutta oma elämä on jotain muuta. Siitä puhutaan paljon.
Mutta ajattelen, että aidoksi ei tulla yrittämällä olla aito.
Aidoksi tullaan elämällä Todellisuuden yhteydessä.
Todellisuus on Kristus. Hänessä on todellisuus.
Kristus on todellisuutemme.
Kun elän Hänen kanssaan, -
en muutu ulkoa sisäänpäin vaan sisältä ulospäin.
Hänen yhteydessään en tarvitse ulkoista painetta, -
joka pakottaa elämään, käyttäytymään ja toimimaan tietyllä tavalla.
Se kaikki virtaa suhteestani Häneen.
Siksi on tärkeää sallia Pyhän Hengen antaa tuoretta ilmestystä Jeesuksesta.
Puhua uudella tavalla Jeesuksesta ja Hänen työstään.
Mitä enemmän näet sitä, sitä enemmän muutut -
ja sitä enemmän sinua suojellaan.
Siksi on tärkeää oppia elämään Jumalan rakastamana.
Ei vain yrittää rakastaa Jumalaa vaan antaa Hänen rakastaa sinua.
Hedelmä, joka siitä syntyy, on se, -
että rakastat myös muita ihmisiä paljon.
Tällainen pyhitys ja muutos ei ole kielteinen asia.
Se on todella mahtava asia, sillä muutut kirkkaudesta kirkkauteen -
oppimalla yhä enemmän uutta elämää Kristuksessa ja Hänen lahjojaan.
Huomaat, että synti, maailma ja paholainen eivät ole mitään -
verrattuna Jeesukseen ja uuteen elämään Kristuksessa.
Hän on mahtava. Hänen päämääränsä, kutsunsa -
ja tarkoituksensa sinulle ovat verrattoman rikkaita.
Uskon, että Jumalalla on sinulle ihmeellinen suunnitelma.
Hän haluaa, että koet kirkkautta ja Valtakunnan uusia tasoja -
enemmän kuin olet ikinä ymmärtänyt.
Tahdon rohkaista sinua lähtemään Hänen kanssaan tälle matkalle -
kirkkaudesta kirkkauteen, voimasta voimaan ja uskosta uskoon.
Tällä matkalla Hän muuttaa sinua ottamalla pois kaiken torjunnan, -
hylkäämisen, rikkinäisyyden ja synnin -
ja sen sijaan tuo sinut siihen, mihin sinut on kutsuttu.
Sinut on kutsuttu muuttamaan maailmaa yhdessä Hänen kanssaan.
Se kaikki tapahtuu Hänen armostaan. Kiitos seurasta!
Toivottavasti ohjelma siunasi sinua.
Tiedämme, että TV7 tekee tärkeää työtä.
Sillä on hieno näky. Olen varma, että haluat tukea sitä.
Voit soittaa ruudussa näkyvään tukinumeroon.
Puhelun hinta on noin 12 euroa. Kiitämme kaikkia tukijoita.
Voit myös lahjoittaa tukitilille viitettä käyttäen.
Lahjoituksesi siunaa meitä todella.
Kiitos runsaasta lahjoituksestasi.
Suomennos: Marianne Tenetz